Hemverê tehdîtanê îşxalî yê dewleta Tirkî de sînorê Sêrekaniyê de 8 xeyman ra çalakîya mertalê ganîyî ameye destpêkerdene.
Hetê komîteya amadekarîya çalakîye ra eşkerayîyêk ameye dayene û nê ameyî vatene: ’’Ma vera tehdîtanê îşxalî yê dewleta Tirkî bi ruhê xoverdayîşî dest bi na çalakîye kerde.Tehdîtê dewleta Tirkî tena vera Kurdan nê vera heme şarê herême yê.  Şorişê Vakur û Rojakewtena Sûrîye yo ke bingeyê  wayeûbiratîya şaran de ame viraştene bi serkewtişê hêzanê YPG, YPJ û QSD’yî vera çeteyanê DAÎŞ’î ser kewt.  Tehdîtê dewleta Tirkî vera destkewteyanê şarê Vakur û Rojakewtena Sûrîye yê. Coka ma bi çalakîyan vera nê hêrişan vejîyenê.’’ Girê Spî û Kobanê de hîrê hewteyê ko çalakîyê mertalê ganîyî yenê viraştene.
